CELEX: 62012TN0457
Language: hu
Date: 2012-10-18 00:00:00
Title: T-457/12. sz. ügy: 2012. október 18-án benyújtott kereset — Stromberg Menswear kontra OHIM — Leketoy Stormberg Inter (STORMBERG)

2.3.2013   
            
            
               HU
            
            
               Az Európai Unió Hivatalos Lapja
            
            
               C 63/20
            
         2012. október 18-án benyújtott kereset — Stromberg Menswear kontra OHIM — Leketoy Stormberg Inter (STORMBERG)
   (T-457/12. sz. ügy)
   2013/C 63/40
   A keresetlevél nyelve: angol
   
      Felek
   
   
      Felperes: Stromberg Menswear Ltd (Leeds, Egyesült Királyság) (képviselő: A. Tsoutsanis advocaat és C. Tulley Solicitor)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Leketoy Stormberg Inter AS (Kristiansand S, Norvégia)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának az R 428/2012-4. sz. ügyben 2012. augusztus 3-án hozott határozatát;
            
         
               —
            
            
               változtassa meg a Belső Piaci Harmonizációs Hivatal (védjegyek és formatervezési minták) (OHIM) negyedik fellebbezési tanácsának az R 428/2012-4. sz. ügyben 2012. augusztus 3-án hozott határozatát, és adjon helyt az in integrum restitutio iránti kérelemnek, és i) elsődlegesen helyezze hatályon kívül az OHIM átalakítást engedélyező határozatát, illetve ii) másodlagosan engedélyezze a Stromberg Menswear számára, hogy az OHIM átalakítást engedélyező határozata ellen fellebbezést terjesszen elő, és a fellebbezést utalja vissza a Fellebbezési Tanács elé; és
            
         
               —
            
            
               az OHIM-ot kötelezze a Stromberg Menswear részéről a fellebbezési tanács és a Törvényszék előtt felmerült összes költség és munkadíj megfizetésére.
            
         
      Jogalapok és fontosabb érvek
   
   
      A megszűnés megállapítása iránti kérelemmel érintett közösségi védjegy: a „STORMBERG” szóvédjegy a 25. osztályba tartozó áruk és szolgáltatások vonatkozásában — 2557155. sz. közösségi védjegybejelentés.
   
      A közösségi védjegy jogosultja: a fellebbezési tanács előtti eljárásban részt vevő másik fél.
   
      A közösségi védjegy megszűnésének megállapítását kérelmező fél: a felperes.
   
      A törlési osztály határozata: a törlési osztály befejezettnek nyilvánította a törlési eljárást, miután a jogosult lemondott a vitatott közösségi védjegyről.
   
      A fellebbezési tanács határozata: a fellebbezési tanács a fellebbezést mint elfogadhatatlant elutasította.
   
      Jogalapok:
   
   
               —
            
            
               a 207/2009 tanácsi rendelet 57–60. cikkének, és a 2868/95 bizottsági rendelet 48. szabálya (1) bekezdése c) pontjának megsértése;
            
         
               —
            
            
               a 207/2009 tanácsi rendelet 81. cikkének megsértése;
            
         
               —
            
            
               a 207/2009 tanácsi rendelet 75. cikkének megsértése.